Adlis n
“Fitu”1∗
Yurat:
Abdelmottalib Zizaoui
Adlis a d ijj n wbrid ifli d2
ussan d iseggusa. Yarezzu ad immarni di tsekla tamazight. Marra tessen amaru
nnes id itmanen deg wattvasv n wyrawn n imedyazn. Marra teqqas zi tcuni n yzlan
nnes deg ighennijn. Marra ttseqsa: «Melmi i gha nghar adlis n Lyanduzi?»
Fitu
d wa d azwl3 n wammud4 amzwaru n wzrawi nnegh.
Tiqessisin n Lyanduzi d tizirarin, minzi
ksint ca n iseqsan d isemlal5. Izlan n Lyanduzi srusan ijj n uxarres
yullegh, mani imeghra ttafen ixf nnsen: jar tamara n wussan d tayri n turja.
Amaru isrusa d rxezrat nnes iqqnen ghar ymxumbal n Umazigh n Arrif, nigh n marra
Tamazgha.
Ini6 n tqessisin itmun jar unaruz
d unuri. S wawal nnidven, amaru ikessi ameghri ghar yijj n umadval icna mani s
sin7 itsen ttafen marrva min xef arezzun n tcuni; ca n twalatin
nnidven ikessi t ghar ca n tmura ccurent s tallest d tarzvugi. Awarn i ca n
yzlan itman d wzarwi yarezzu xef tlelli, yarezzu xef tfulmanit8. Tira
ya umsent taghufi n wfgan yarezzun xef tlelli nnes, ittettar zi marra iwdan ad
munen, ad myawazn jar asn, huma ad afn tilelli nnsen iwddvarn.
Ameghri itaf oawd izlan n Lyanduzi teffarn
izumal9. huma ad nawdv ad tn nefsi, neddakkâl ghar umaru iturjan
tamazight bla afray. Isufar10 n tira ya, nitni d tidt, d anaruz, d
amnus…
Taycit teccur tira n Fitu, ttman d d
ighezdisa d initen d iferdvisen11 di marra min d angh d yunndven.
Agama12 ttman d deg wawaln n wzrawi: itejja iferdvisen n ugama
ssawaln akids, sscanen as tidt n tudart. (« Afar »).
Alaghi i itcuqan izlan d ijj n ulaghi
isegged, yizdig, nzemmar ad t ntwala: war days bu tnemgalin13. Alaghi
n wdwal ghar izvuran, ghar tmurt, ghar tudart, ghar tcuni, ghar uxarres, ghar
marra min iteggen Amazigh d Amazigh.
Tuska14 n tqessist n Lyanduzi
ttmarsa xef tseddast15 n twinas16 d ticniwin: amyag17
idvfar ameggay18, yarni xafsen ca n wawaln cnan. Amarsi a ittman d
asnay19 d ijjen jar tiseddarin20.
Ameghri itaf ixf nnes deg wdvris21:
amaru issawal akids amn war itbeddi. Tira ya d tiqqad n unezgum22 i
war itgenfin, d acemmmudv n tira, d acemmudv n iseqsan, d acemmudv n tudart.
Deg umeggar, tiqessisin a tettarent zeg
Imazighen ad tent gharn, ad tent zzvun deg wulawn nnsen, war tent ttejjin ca d
tiyujilin teddarent di tattut…
Tizmilin:
kab_Latn smo_Latn ban_Latn xho_Latn kab_Latn kab_Latn kab_Latn kab_Latn smo_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn som_Latn kab_Latn kab_Latn kab_Latn kab_Latn kab_Latn kab_Latn gla_Latn kab_Latn mos_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn taq_Latn